POZIV ZA PRIJAVE ZA SUDJELOVANJE

U ERASMUS+ KOMBINIRANOM INTENZIVNOM PROGRAMU MOBILNOSTI

(BIP – BLENDED INTESIVE PROGRAMME) za 2025. GODINU

pod nazivom “***Migration and International Protection in the Global Context/Migracije i međunarodna zaštita u globalnom kontekstu*** ”



Poštovane studentice i studenti,

na temelju objavljenog poziva za BIP Erasmus+ natječaje: <https://www.unizg.hr/nc/vijest/article/natjecaj-za-erasmus-kombinirane-intenzivne-programe-kljucne-aktivnosti-1-unutar-programskih-zema/> , Pravni fakultet Sveučilišta u Zagrebu koordinira program pod nazivom “ *Migration and International Protection in the Global Context/Migracije i međunarodna zaštita u globalnom kontekstu* ”. Koordinator programa je Pravni fakultet Sveučilišta u Zagrebu, a partneri Sveučilište Deusto, Bilbao, i Sveučilište Lodz, Poljska, s kojima smo umreženi u UNIC alijansi.

**Model:** program se odvija u hibridnom formatu: dio nastave u virtualnom obliku i dio nastave u obliku fizičke mobilnosti (studenti sudjeluju obavezno u oba dijela nastave)

**Razdoblje održavanja programa**: fizički – 5 dana programa od 09. lipnja do 13. lipnja, 2025. , virtualno – lipanj 2025.

**Mjesto održavanja fizičke mobilnosti**: Zagreb, Hrvatska

**ECTS bodovi**: Studenti će za uspješno sudjelovanje u programu steći **3** ECTS boda.

**Opis programa**: Cilj programa je približiti studentima temu prisilnih migracija u suvremenom kontekstu, i u okviru mješovitih migracijskih kretanja. Radi se o temi koja izaziva puno pažnje na globalnoj razini, u EU, ali i na razini država članica EU-a. Studenti će dobiti uvid u pravnu regulaciju ulaska i boravka stranaca, posebno izbjeglica koje traže zaštitu te njihovu integraciju u društvo zemlje primateljice. Uz to, budući da se radi o grupi studenata iz nekoliko zemalja, razmijenit će se iskustva i usporediti praksa u lokalnom kontekstu.

Od studenata se očekuje izrada eseja (4.000 riječi) na jednu od tema pokrivenih programom, te njegovo online predstavljanje grupi u virtualnom dijelu programa.

**PRIJAVA ZA SUDJELOVANJE - rok za prijave je 29. travnja, 2025. godine.**

**Studenti**

**Uvjeti za studente:**

* studenti moraju u trenutku prijave i za vrijeme trajanja mobilnosti imati status studenta!
* status studenta 4. i 5. godine pravnog studija ili diplomska razina studija javne uprave
* visoka motiviranost za program
* dobro poznavanje engleskog jezika – stupanj C1
* iskustvo volontiranja u području koje se bavi temom BIP-a smatrat će se prednošću, molimo dostaviti dokaz
* prednost imaju studenti koji još nisu bili na mobilnosti .

Prijavna dokumentacija:

1. Ispunjen **prijavni OBRAZAC** (potpisan, sken: pdf format)

Unutar obrasca se nalazi prostor za kratko motivacijsko pismo na engleskom jeziku (max. 350 riječi).

Prijavom student daje svoju suglasnost da provjeru studentskog statusa i prijepisa ocjena u ISVU sustavu napravi Studentska služba.

**Prijavu dostaviti emailom, u pdf formatu**, na adresu: [imo@pravo.hr](mailto:imo@pravo.hr)

**Email obavezno nasloviti**: „*Ime i prezime - BIP June 2025 - Migration and International Protection in the Global Context.“*

Povjerenstvo Fakulteta izabrat će do **pet (5) studenata** koji će sudjelovati u programu.

Obzirom na kratke rokove i propisan postupak odabira, molimo studente za odgovornost i prijavu samo studenata koji su zaista zainteresirani i sigurno će sudjelovati u programu

Nepravovremene prijave neće se uzimati u obzir.

Važno: Erasmus+ studentima se omogućuje mobilnost u ukupnom trajanju od 12 mjeseci fizičke mobilnosti za svaku razinu studija. BIP mobilnost ulazi u ovaj zbroj mjeseci/kvotu.

Više informacija o Erasmus+ BIP programima možete pročitati [ovdje](https://www.ampeu.hr/?p=publikacije/erasmus-blended-mobilnosti-za-studente#komesunamijenjenikombiniraniintenzivniprogrami(bip-ovi)?).

U Zagrebu, 14.04.2024.

Ured za međunarodnu suradnju i projekte

imo@pravo.hr

Pravni fakultet